Eeloleval pühapäeval avab varem Tallinnas praktiseerinud dr Heli Säre Liival vastvalminud Muhu Majas Muhu loomakliiniku.
Uue kliiniku tegevjuht Tiiu Talvist ütles Saarte Häälele, et sündmus on tähelepanuväärne juba ainuüksi selle poolest, et ei Muhus ega ka Ida-Saaremaal pole praegu ega ole ka kunagi varem olnud loomakliinikut, kus saaks teha loomade uuringuid, diagnostikat ja operatsioone professionaalsel ning kaasaegsel veterinaarmeditsiini tasemel.